English: I'm grateful to the Deputy Minister as well for the statement he's made to us this afternoon. I was especially grateful to hear him state so clearly that support for buses is a matter of social justice for this Government, and I think that that is absolutely essential, particularly when you're considering some of the communities that many of us will represent. Many of the communities I represent in Blaenau Gwent are, for parts of the day at least, cut off from services - from public services, from shopping opportunities, for example. We need to ensure that we have a robust public transport system, which is going to be rooted in buses for almost everybody and is able to link people, their communities and public services and shopping and the rest of it. The Minister will be aware that the Grange hospital in Gwent next month. Again, this is something that we very much welcome, but we need to ensure that there is public transport available for people to access the Grange, and to do so not only during the day, but also at visiting times during the evening as well. Can I say this to the Minister? In taking forward these issues, I welcome the money that's been spent - I think that it's £140 million that is being spent to support services. I agree with your analysis that 80 operators in 22 local authority areas is too complex a policy environment to actually make a difference, and we do need to see radical reform of that - both reform in terms of local government and in terms of how we ensure that we have the bus services that we require. I very much agree with what the Minister said about that. But also, can we ensure that we have a public transport network serving all of our communities, which includes buses but also taxis as well? In some places, the numbers that we are talking about are not great, but we do need to have frequency of services as well. So, I think there is a whole range of issues there that affect places like Blaenau Gwent, but that he will also recognise in Llanelli, and Members will also recognise in Deeside and elsewhere as well. So, I hope that the approach he's taking through managing these matters in the next few months, as we run to an election, will ensure that we're able to say to people that this Welsh Government regards the right to public transport, the right to connectivity, the right to connection with services and retail as things that we will not only invest in, but will ensure works for everybody.
Welsh: Rwyf innau'n ddiolchgar i'r Dirprwy Weinidog hefyd am y datganiad a wnaeth ef y prynhawn yma. Roeddwn i'n arbennig o ddiolchgar o'i glywed yn datgan mor glir bod cefnogaeth i fysiau yn fater o gyfiawnder cymdeithasol i'r Llywodraeth hon, ac rwyf i o'r farn fod hynny'n gwbl hanfodol, yn enwedig pan fyddwch chi'n ystyried rhai o'r cymunedau y mae llawer ohonom ni'n eu cynrychioli. Mae llawer o'r cymunedau yr wyf i'n eu cynrychioli ym Mlaenau Gwent, am rannau o'r dydd o leiaf, yn cael eu datgysylltu oddi wrth wasanaethau - oddi wrth wasanaethau cyhoeddus, oddi wrth gyfleoedd i siopa, er enghraifft. Mae angen inni sicrhau bod gennym system drafnidiaeth gyhoeddus sy'n gadarn, ac wrth hanfod hynny fod bysiau ar gael i bawb, ac sy'n gallu cysylltu pobl, eu cymunedau a'u gwasanaethau cyhoeddus a'r siopau a phopeth arall. Mae'r Gweinidog yn ymwybodol y bydd ysbyty Grange yng Ngwent y mis nesaf. Unwaith eto, mae hyn yn rhywbeth yr ydym ni'n ei groesawu'n fawr, ond mae angen sicrhau bod trafnidiaeth gyhoeddus ar gael i bobl allu cyrraedd y Grange, a hynny nid yn unig yn ystod y dydd, ond ar adegau ymweld gyda'r nos hefyd. A gaf i ddweud hyn wrth y Gweinidog? Wrth fwrw ymlaen â'r materion hyn, rwy'n croesawu'r arian a gafodd ei wario - rwy'n credu mai £140 miliwn sy'n cael ei wario i gefnogi gwasanaethau. Rwy'n cytuno â'ch dadansoddiad chi bod 80 o weithredwyr mewn 22 o ardaloedd awdurdodau lleol yn amgylchedd polisi sy'n rhy gymhleth i wneud gwahaniaeth gwirioneddol, ac mae angen inni weld diwygiad hanfodol o hynny - diwygio o ran llywodraeth leol ac o ran sut yr ydym ni'n sicrhau bod gennym ni'r gwasanaethau bysiau angenrheidiol. Rwy'n cytuno'n llwyr â'r hyn a ddywedodd y Gweinidog am hynny. Ond hefyd, a gawn ni sicrhau bod gennym ni rwydwaith trafnidiaeth gyhoeddus sy'n gwasanaethu ein holl gymunedau ni, yn cynnwys bysiau ond tacsis hefyd? Mewn rhai ardaloedd, nid yw'r niferoedd yr ydym ni'n sôn amdanyn nhw'n fawr iawn, ond mae angen i ni gael gwasanaethau sy'n rhedeg yn aml hefyd. Felly, rwy'n credu fod yna ystod eang o faterion ynglŷn â hyn sy'n effeithio ar leoedd fel Blaenau Gwent, ond fe fydd ef yn eu cydnabod nhw yn Llanelli, ac fe fydd Aelodau yn cydnabod hyn yng Nglannau Dyfrdwy ac mewn mannau eraill hefyd. Felly, rwy'n gobeithio y bydd y dull y mae'n ei gymryd drwy reoli'r materion hyn yn ystod y misoedd nesaf, wrth inni nesáu at etholiad, yn sicrhau y gallwn ddweud wrth bobl fod y Llywodraeth hon yng Nghymru yn ystyried yr hawl i gael defnyddio trafnidiaeth gyhoeddus, yr hawl i gysylltedd, yr hawl i gysylltiad â gwasanaethau a manwerthu fel pethau y byddwn ni nid yn unig yn buddsoddi ynddynt, ond y byddwn ni'n sicrhau eu bod yn gweithio i bawb.